Folketing
2013-04-25

Det er jo dejligt, at fru Støjberg er enig i, at vi skal bevare den danske model. Det betyder så også, at man må tage afstand fra den måde, KL og finansministeren har optrådt på i den her sag. Det er jeg da glad for vi er enige om. Jeg vil gerne prøve at blive lidt klogere på, hvor dybt det der med den danske model stikker. Er fru Støjberg enig i, at aftaler skal forhandles, opsiges, indgås, eller skal de fjernes, dikteres og trækkes ned over hovedet? Det er jo to måder at arbejde på, når man er to parter, der skal finde ud af noget, uanset om det er på arbejdsmarkedet, eller hvor det er.